Родио се 1878. године у Ђурђевића Тари код Жабљака у сиромашној сељачкој породици. Када му је било 27 година преселио се у Америку где је радио као физички радник, али се након седам година вратио у Црну Гору. Борио се у Балканским ратовима и Првом светском рату. Када је Црна Гора капитулирала борио се против окупаторске власти као комита до 1918. године. По завршетку рата постао је члан КПЈ. Био један од главних организатора партијских ћелија све до доношења Обзнане.